## 6. évfolyam

Óraszám: 72 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Hősök az irodalomban | 12 |
| 2. Arany János: Toldi | 18 |
| 3. Szeretet, hazaszeretet, szerelem | 13 |
| 4. Prózai nagyepika – ifjúsági regény 1. (Gárdonyi Géza: Egri csillagok) | 14 |
| 5. Egy szabadon választott világirodalmi ifjúsági regény elemzése | 7 |
| 6. Év végi összefoglalás, számonkérés | 8 |
| *Összes óraszám:* | *72* |

*1. Hősök az irodalomban*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* az olvasott szöveg szereplőiről, a megjelenített élethelyzetekről szóban és írásban véleményt fogalmazzon meg
* a hősiesség különböző példáit kifejező szövegeket megértse és összehasonlítsa
* a különböző korokban és műfajokban megjelenő témák nyelvi formáit elkülönítse
* a különböző korszakokban született szövegek nyelvi eltéréseit összevesse

A témakör tanulása eredményeként a tanuló:

* ismeri a monda fogalmát, típusait
* ismeri a ballada fogalmát, jellemzőit
* tudomást szerez szűkebb és tágabb lakóhelyének mondavilágáról
* megismeri az időmértékes verselés szabályait
* idézni tud Arany János A walesi bárdok című művéből
* megismeri a kiemelt művek tartalmát
* megismer néhány lakhelyéhez kötődő mondát

Fejlesztési feladatok és ismeretek

* Az irodalmi szövegek keletkezéséhez, megértéséhez, tartalmához kapcsolódó történelmi, földrajzi kérdések megbeszélése az alábbi témák és művek alapján: Arany János: Mátyás anyja; Arany János: A walesi bárdok
* A ballada műfajának, típusainak és jellemzőinek megismerése
* Az időmértékes verselés felismerése
* Hősök–mondák: Beckó vára vagy Csörsz árka; Szent László legendája vagy Lehel kürtje (A párok közül az egyik a kötelező, a másik a választható művek közé kerül); Kittenberger Kálmán: Oroszlánvadászataimból (részlet) vagy Széchenyi Zsigmond: Csui (részlet); Torna vára (Felvidék) vagy Tordai hasadék (Erdély) vagy A Lendvai vár (Muravidék) vagy délvidéki Mátyás-mondák (A felsoroltak közül az egyik kötelező. Lehetőség van arra, hogy a tanárok a saját régiójuk mondáit válasszák. Gyöngyöshöz és a Mátrához kötődő mondák feltárása.)
* A monda műfaja, típusai
* Irodalom és mozgókép: Fazekas Mihály: Lúdas Matyi
* Memoriter: Arany János: A walesi bárdok (részlet)

Fogalmak: próbatétel, ismétlődő motívum, időmértékes verselés, vándortéma; daktilus, spondeus, hexameter; epigramma, ballada, vígballada, népballada, műballada, balladai homály, kihagyás

Javasolt tevékenységek

* a szövegek közös megismerése, elemzése
* kisebb projektmunkák készítése
* a szövegekhez kapcsolódó közös kutatási feladatok elvégzése
* irodalmi atlasz vagy térkép használata

*2. Arany János: Toldi*

Óraszám: 18 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* az olvasás és megértés nyelvi nehézségeit tanári segítséggel majd önállóan megszüntesse
* szókincsét bővítse
* stílusát választékosabbá tegye
* olvasási stratégiáját fejlessze
* a mű erkölcsi kérdésfelvetéseiről (bűn, bosszú, megtisztulás, testvérviszály) önálló véleményt alkosson

A témakör tanulása eredményeként a tanuló:

* az olvasás és megértés nyelvi nehézségeit tanári segítséggel majd önállóan megszüntesse
* szókincsét bővítse
* stílusát választékosabbá tegye
* olvasási stratégiáját fejlessze
* a mű erkölcsi kérdésfelvetéseiről (bűn, bosszú, megtisztulás, testvérviszály) önálló véleményt alkosson

Fejlesztési feladatok és ismeretek

* Arany János élete
* a Toldi keletkezése körülményei
* az alkotás történelmi alapja
* a Toldi szövegének közös órai feldolgozása
* az elbeszélő költemény műfaji jellemzőinek felismerése
* az elbeszélő költemény műfaji jellemzőinek értelmezése a mű vonatkozásában
* az alkotás néhány stíluselemének megfigyelése (pl. verselés, szóképek, alakzatok)
* Memoriter: Előhang, egyéb részletek a műből

Fogalmak: verses epika, elbeszélő költemény; előhang, epizód, késleltetés; allegória; fokozás, túlzás, megszólítás

Javasolt tevékenységek

* az alkotás közösen történő megismerése és értelmezése
* a költői szöveg részletének és más médiumbeli megjelenítésének (rajzfilm, színmű, illusztráció stb.) összehasonlítása
* a szöveg néhány részletében a poétikai eszközök felismerése, szerepük értelmezése: verselés, szóképek, alakzatok
* alapvető verstani és műfaji fogalmak megismerése, alkalmazása a mű bemutatásakor
* szerepjáték formájában a memoriterek felmondása, előadása

*3. Szeretet, hazaszeretet, szerelem*

Óraszám: 13 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* az olvasott szöveg szereplőinek érzelmeiről, gondolatairól, az élethelyzetekről véleményt alkosson szóban és írásban
* a különböző korokban és műfajokban megjelenő témák nyelvi formáit elkülönítse
* a szeretet, szerelem, hazaszeretet különböző példáit kifejező szövegeket megértse és összehasonlítsa
* a szövegeket összevesse a keletkezésükhöz, megértésükhöz, tartalmukhoz kapcsolódó valós helyszínek különböző korokból származó képi ábrázolásaival

A témakör tanulása eredményeként a tanuló:

* a tanév menetéhez illeszkedve ráhangolódik a karácsonyi ünnepre
* megismeri hazafias líránk két kiemelkedő alkotását, a Himnuszt és a Szózatot
* korosztályának szellemi szintjéhez mérten megérti ezen művek üzenetét, és azonosul velük
* alaposan megismeri Vörösmarty Mihály és Kölcsey Ferenc életművét
* megismeri a magyar szerelmi líra kijelölt alkotásait
* a kijelölt versszakait tudja idézni a Himnusznak és a Szózatnak
* szó szerint tudja a Tartózkodó kérelem című verset
* ismeri a következő fogalmakat: líra, lírai alany, lírai én, téma, motívum; versforma, rímszerkezet, keresztrím, alliteráció; dal, népdal

Fejlesztési feladatok és ismeretek

* A karácsonyi ünnepkörhöz kapcsolódó részletek megismerése (Bibliai történetek: Mária és József története, Jézus tanítása a gyermekekről)
* A magyar hazafias líra legkiemelkedőbb alkotásainak elemző bemutatása, szerzőinek bemutatása (Kölcsey Ferenc és Vörösmarty Mihály életműve; Kölcsey Ferenc: Himnusz; Vörösmarty Mihály: Szózat; Petőfi Sándor: Honfidal)
* A magyar szerelmi líra néhány alkotásának elemző bemutatása (Csokonai Vitéz Mihály: Tartózkodó kérelem; Petőfi Sándor: Reszket a bokor, mert…; Radnóti Miklós: Bájoló)
* Memoriter: Kölcsey Ferenc: Himnusz (1-2. vsz.); Vörösmarty Mihály: Szózat (1. és 2. vsz.+13.,14. vsz.); Csokonai Vitéz Mihály: Tartózkodó kérelem

Fogalmak: líra, lírai alany, lírai én, téma, motívum; versforma, rímszerkezet, keresztrím, alliteráció; dal, népdal

Javasolt tevékenységek

* a szerzői életművek irányított feltárása forrásmunkákból
* az alkotások közös elemzése, értelmezése
* kisebb projektmunkák során a szövegekhez kapcsolódó közös kutatási feladatok elvégzése
* az alkotásokban megjelenő gondolatok, motívumok, törekvések összehasonlítása

*4. Prózai nagyepika – ifjúsági regény 1. (Gárdonyi Géza: Egri csillagok)*

Óraszám: 14 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* az Egri csillagok című regénycselekményében megjelenő élethelyzeteket azonosítsa
* a regényt meghatározó erkölcsi konfliktusokról véleményt alkosson
* a cselekmény fordulópontjait összekapcsolja a műfaj jellegzetességeivel
* a főbb szereplők kapcsolatait értelmezze

A témakör tanulása eredményeként a tanuló:

* megismeri Gárdonyi Géza életét és munkásságát
* átlátja az Egri csillagok című regény történelmi-társadalmi hátterét
* ennek tükrében értelmezni tudja az alkotást
* a nagyepikai művek elemzési szempontjait alkalmazza
* újabb példáját ismeri meg azon magatartásformának, melynek középpontjában a hazához, a szülőföldhöz, közösséghez való hűség áll

Fejlesztési feladatok és ismeretek

* Gárdonyi Géza élete, írói munkássága
* az Egri csillagok című regény keletkezési körülménye
* a regény történelmi alapja
* az Egri csillagok című regény elemző feldolgozása
* a nagyepikai művek elemzési szempontjainak alkalmazása
* Kötelező olvasmány: Gárdonyi Géza: Egri csillagok

Fogalmak: történelmi regény, elbeszélő, időszerkezet, több szálon futó cselekmény, jellemek

Javasolt tevékenységek

* otthoni olvasás
* közös órai szövegfeldolgozás
* nagyobb szövegegységek áttekintő megértése
* egyes szövegrészletek részletes megfigyelése
* szövegalkotás az egyes szereplők nézőpontjának megjelenítésével
* a regény más médiumbeli megjelenítésével való (film, színmű, illusztráció stb.) összehasonlítása

*5. Egy szabadon választott világirodalmi ifjúsági regény elemzése*

Óraszám: 7 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* a kiválasztott regény cselekményében megjelenő élethelyzeteket azonosítsa
* a regényt meghatározó erkölcsi konfliktusokról véleményt alkosson
* a cselekmény fordulópontjait összekapcsolja a műfaj jellegzetességeivel
* a főbb szereplők kapcsolatait értelmezze
* képes legyen azonosítani a cselekményben megjelenő élethelyzeteket és erkölcsi konfliktusokat
* önállóan véleményt tudjon formálni az egyes hősök által bemutatott embertípusok cselekedeteiről
* azonosítsa a regény főbb helyszíneit, térbeli viszonyait

A témakör tanulása eredményeként a tanuló:

* megismeri a választott szerző életét és munkásságát
* megérti az alkotásban megjelenő élethelyzetet, a magányt
* ennek tükrében értelmezni tudja a regényt
* empátiája korának érzelmi fejlettségéhez mérten elmélyül
* olvasottsága világirodalmi alkotással is bővül

Fejlesztési feladatok és ismeretek

* a szaktanár által kiválasztott regény elemző bemutatása
* a nagyepikai művek elemzési szempontjainak alkalmazása a következő regények egyikében: Daniel Defoe: Robinson Crusoe vagy Antoine de Saint-Exupéry: A kis herceg

Fogalmak: a korábban tanult poétikai fogalmak alkalmazása a választott regénynek megfelelően

Javasolt tevékenységek

* otthoni olvasás
* közös órai szövegfeldolgozás
* nagyobb szövegegységek áttekintő megértése
* egyes szövegrészletek részletes megfigyelése
* szövegalkotás az egyes szereplők nézőpontjának megjelenítésével
* a regény más médiumbeli megjelenítésével való (film, színmű, illusztráció stb.) összehasonlítása

*6. Év végi összefoglalás, számonkérés*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a tanév során szerzett ismereteit
* elemzőkészsége elmélyüljön
* hiányos ismereteit kiegészítse
* az irodalmi korszakok, művek közötti összefüggéseket jobban átlássa

A témakör tanulása eredményeként a tanuló:

* egységében látja át a tanév anyagát
* értő olvasóként összevetheti a tanult kisepikai és nagyepikai műfajok jellegzetességeit az egyes művek alapján
* még árnyaltabb véleményt tud megfogalmazni a tárgyalt nagyepikai művekben megjelenő problémákkal, jelenségekkel kapcsolatban

Fejlesztési feladatok és ismeretek

* az éves tananyag átismétlése
* rendszerezése

Javasolt tevékenységek

* fogalmak újbóli tisztázása
* verstani és stilisztikai ismeretek közös ismétlése
* a legjelentősebb életművek és nagyepikai alkotások projectmunkában való áttekintése